kardosdrur/scandi-wiki huggingface dataset:
Wangels

Wangels er en by og kommune i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Wangels grænser til Amt Lensahn og Kreis Plön og er beliggende i nærheden af Bungsberg på halvøen Wagrien. Fra det 8. århundrede var området beboet af Venderne hvilket navnet afspejler

I kommunen ligger 19 landsbyer og bebyggelser Barensdorf, Hansühn, Karlshof, Kükelühn, Meischenstorf, Neutestorf, Testorf (ehemals Gutsbezirk Testorf), Charlottenhof, Ehlerstorf, Farve, Grammdorf, Hohenstein, Wangels (ehemals Gutsbezirk Farve), Döhnsdorf, Friederikenhof, Groß-Wessek, Testorferfelde, Wasbuck og Weißenhaus. Hansühn er centrum i kommunen. Mod nord ligger Østersøen og badestedet Weißenhäuser Strand ved Hohwachter Bucht.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
6000-marks-krigen

6000-marks-krigen var en krig mellem Danmark og Sverige, der foregik fra 1276 - 1278. Krigen begyndte pga. uenighed om en sum på 6.000 mark sølv for dansk assistance til Magnus Ladelås i Krigen mod Valdemar Birgersson i 1275.

Krigen endte med fredsaftalen i Laholm, efter at Erik Klipping indledte fredsforhandlinger.

Baggrund 
Erik Klipping af Danmark havde indgået en aftale om militær assistance med hertug Magnus Birgersson, som lejede hundrede pansrede krigere fra kongens egen hær i tillæg til en styrke på 700 mand, som blev ledet af grev Jakob af Halland og den danske marsk Stig. Med denne danske hær indledte hertugen et oprør, som sluttede med afsættelsen af den svenske konge, som blev taget til fange i Värmland.

Krigen 
Hertugen som udråbte sig til konge over Sverige, nægtede at betale den aftalte sum på 6.000 mark sølv og klagede over den hærgen som den danske hjælpestyrke skulle have begået. I stedet rykkede han ind i Halland og Skåne ved total overraskelse i efteråret 1276.

Danskerne mobiliserede en hær under marsk Uffo, som standsede den svenske hær, som flygtede fra Skåne uden større krigshandlinger. I de næste år marcherede danske styrker ind i Småland som gengældelse for svenskernes hærgen i Halland og Skåne. Den danske straffeekspedition forfulgte de fåtallige svenske forsvarsstyrker ind i Västergötland, hvor den blev overrasket i lejren af omkring 200 pansrede svenske ryttere. Slaget ved Ettak blev et nederlag for den danske hær.

Erik Klipping samlede en stor hær i 1277 og gik ind i Västergötland, som på ny blev underlagt og plyndret. Fæstningerne Axwall og Skara blev indtaget af danskerne som støttede og virkede som støtter mod den svenske modstand. Erik Klipping besluttede sig for at afslutte felttoget, fordi det kun var ment som hævn for den svenske konges overfald i Halland og Skåne.

Efter at være kommet hjem indledte Erik Klipping forhandlinger med svenskerne, og det kom til enighed i fredsaftalen i Laholm i Halland i begyndelsen af 1278. Magnus Ladelås betalte krigsskadeerstatningen, som var nedsat til 4.000 mark sølv.

Litteratur 
 Ulf Sundberg, Medeltidens Svenska Krig 2002 

Danske krige
Svenske krige
Danmark i 1200-tallet
Vangsmjøse

Vangsmjøse (også stavet Vangsmjøsa eller Vangsmjøsi) er en sø i Vang kommune i Innlandet fylke i Norge.

Sagn 
Der går flere sagn om Vangsmjøse. I et af af dem hedder det, at "ser du min længde, så ser du min dybde".

I et andet sagn fortælles det om en, der ville finde ud af, hvor dyb søen var, at han bandt alle de reb sammen, han kunne få fat i fra folk i bygden. Som tyngde brugte han en tinkande og et fårelår. Da han omsider havde nået bunden med tyngden og trak rebet op, opdagede han, at tinkanden var smeltet, og fårelåret var kogt. Rebet var da så langt, at det gik fra dørtrinnet i Leine, tværs over fjorden og tre gange rundt om kirken, hvilket er en længde på 4.500 m.

Et tredje sagn fortæller, at da man loddede dybden og fik rebet op igen, lugtede det af svovl i enden. Det er det eneste af sagnene, der kan have noget på sig, idet rådnede plantevækster medfører, at vand på store dybder vil få et højt indhold af svovldioxid og svovlbrinte.

Eksterne kilder/henvisninger 

Søer i Innlandet
Undertale

Undertale er et amerikansk computerrollespil udviklet og udgivet af Toby Fox under pseudonymet tobyfox. Spillet blev udgivet på platformen Steam den 15. september 2015.

Spillet er blevet meget rost af spilkritikere, især for dets humor.

Gameplay 
Undertale benytter traditionelle rollespilselementer med adskillelige forskelle. Spilleren har mulighed for enten at kæmpe mod deres fjender elle skåne dem. Under kamp skal timing benyttes til at forøge skaden, og når fjenderne angriber, skal man i minispil undvige dem for at undgå skade. Derudover kan man også vælge adskillige ikke-voldelige handlinger så som at tale, trøste eller flirte med fjenden, som så gør, at de ikke har lyst til at kæmpe mod dig. Hvis gjort ordentligt, kan spilleren skåne fjenderne og ende kampen derved.

For længe siden regerede to racer ligeværdigt over Jorden: Menneskene og uhyrerne. En dag udbrød der krig mellem dem, og efter en lang række slag sejrer menneskene. Menneskenes bedste magiker forseglede herefter de overlevende uhyrer under jorden med en magisk barriere, som forhindrede både mennesker og uhyre i at undslippe denne Underverden på egen hånd. Dog er barrieren ikke et perfekt segl, og legenden siger, at mennesker, som bestiger Mt. Ebott aldrig vender tilbage.

Mange år efter krigen falder et ungt barn gennem et hul i bjerget og ind uhyrernes underverden. Barnet møder Flowey, en intelligent blomst, som forsøger at dræbe barnet, blot for at blive stoppet af det moderlige uhyre Toriel. Sammen med Toriel lærer barnet det basale om verden under jorden, fx at man kan blive angrebet af andre mindre menneskevenlige uhyrer.

Spilleren har kontrol over barnet gennem Undergrunden for at nå barrieren, som befinder sig i uhyrernes konge, Asgore Dreemurrs, slot. Igennem spillet må spilleren vælge mellem at dræbe de uhyrer, man møder, eller finde en redelig løsning, hvilket vil påvirke spillets historie. Blandt de uhyrer, man møder, er Sans, et dovent skelet, som kommer med sarkastiske bemærkninger, Papyrus, Sans' entusiastiske, men noget klodsede bror, Undyne, den højrøstede leder af den kongelige garde og Alphys, den kongelige videnskabsmand. Under rejsen afsløres det at menneskesjæle kan bruges til at krydse barrieren, eller endda udslette den, og Asgore har samlet seks menneskesjæle (som tidligere havde vovet sig ind i Undergrunden) i et forsøg på at fjerne barrieren og bekrige menneskeheden, og har derved brug for barnets sjæl for at lykkes. Spilleren lærer også om Asriel, Asgores afdøde søn og prins af Undergrunden.

Til sidst når man slottet og møder Sans, vurderer om spilleren er værdig til at stå ansigt til ansigt med Asgore. Alt afhængigt af spillerens handlinger vil Sans enten lade spilleren slippe igennem eller forsøge at dræbe spilleren. Efter Sans' dom kan spilleren gå Asgore i møde.

Noter

Eksterne henvisninger 
 

Computerspil fra 2015
Computerrollespil
Linux-spil
Mac OS X-spil
Nintendo Switch-spil
PlayStation 4-spil
PlayStation Vita-spil
Windows-spil
Kondolence

Kondolence er udtryk for tilkendegivelse af medfølelse over for pårørende ved en persons død. Det kan både være personligt, ved at sende en blomst, et telegram, brev eller lignende.

Kommunikation
Død
Amt Ostholstein-Mitte

Amt Ostholstein-Mitte er et amt i det nordlige Tyskland, beliggende i den centrale del af Kreis Østholsten. Kreis Østholsten ligger i den østlige del af delstaten Slesvig-Holsten. Administrationen i amtet er beliggende i byen Schönwalde am Bungsberg.

Historie 
Amtet blev oprettet 1. januar 2005, af kommuner fra de daværende amter Neustadt-Land og Schönwalde.

Geografi 
Amtets område ligger i midten af Kreis Østholsten. Mod vest grænser det op til det højeste punkt i Slesvig-Holsten, det 167 meter høje Bungsberg, og mod øst til Østersøen.

Kommuner i amtet 
 Altenkrempe
 Kasseedorf
 Schashagen
 Schönwalde am Bungsberg
 Sierksdorf

Eksterne kilder/henvisninger 

 Amt Ostholstein-Mittes websted

Ostholstein-Mitte
Peter Johann Rønnenkamp

Peter Johann Rønnenkamp (født 27. december 1789 i Flensborg, død 16. juni 1859 i Plön) var en tysk præst. Han var halvbror til Christian Rønnenkamp.

Efter at have studeret i Kiel, Göttingen og Leipzig underkastede han sig den teologiske embedseksamen, på Gottorp 1814 og blev samme år prædikant og medhjælper i Brockdorf i Wilstermarsk. I 1817 blev han diakon i Lunden i Ditmarsken, 1828 præst i Kosel, Hutten Amt. Han blev 1836 medlem af kommissionen til fremme for den indbyrdes undervisning og tog 1852 sin afsked. Siden levede han i Egernførde og Plön. Han har skrevet en del pædagogiske afhandlinger, åndelige digte, en Beschreibung des Kirchspiels Brockdorf, en beretning om stormfloden 1825 og dens virkning på Nordditmarsken samt en autobiografi.

Kilder 

 

Præster fra Tyskland
Tyskere i 1800-tallet
Personer fra Flensborg
Selvbiografer fra Tyskland
Natura 2000-område nr. 74 Husby Klit

Natura 2000-område nr. 74 Husby Klit er et habitatområde (H197), ligger langs en ca. 14 km lang strækning ved vestkysten mellem Nissum Fjord og Vest Stadil Fjord. Det udpegede areal er på i alt 493 hektar hvoraf 192 ha er statsejet, men en del er forsvundet på grund af kysterosion.

Husby Klit består dels af hvid klit samt forholdsvis store arealer af grå/grøn klit og klithede. I den nordlige ende af området er der fugtige klitlavninger. Længere mod syd er der desuden registreret et mindre areal med enebærklit i forbindelse med andre klitnaturtyper.

Fredning 
I området findes to fredede arealer. Det drejer sig om et areal ved Vedersø Klit , og et areal ved Husby Klit, som er fredet pga. det smukke og uberørte klitlandskab, hvor der er
nem adgang til havet. Fredningen af Husby Klit, der omfatter ca. 559 ha, blev gennemført i 1974 i sammenhæng med fredningen af Vest Stadil Fjord .

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Holstebro- og Ringkøbing-Skjern Kommune, og naturplanen koordineres med vandplanen for Hovedvandopland 1.4 Nissum Fjord og 1.8 Ringkøbing Fjord,
og .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen  på Naturstyrelsens websider
 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ringkøbing-Skjern Kommune
Lokaliteter i Holstebro Kommune
EU-habitatområder i Danmark
Fredede arealer i Danmark
Bounty (chokolade)

Bounty er et varemærke for en type slik med chokoladeovertræk og fyld af kokosflager. Den kom på markedet i Storbritannien og Canada i 1951, og produceres af Mars Incorporated. I USA sælges Bounty ikke (med undtagelse af i én enkel varehuskæde), da en konkurrent (Mounds) der har en dominerende stilling.

Variationer 
I dag findes Bounty i flere forskellige produktvarianter. Den mest kendte er chokoladeudgaven, enten som mælkechokolade (i blåt papir) eller mørk chokolade (i rødt papir). I en kort periode (2004 til 2005) fandtes der i Tyskland, og i visse andre europæiske lande frem til 2009 også Bounty Mango, hvor kokosmassen i den med mælkechokolade overtrukne chokoladebar også indeholdt tørrede mangostykker. Bounty findes ligeledes som is i forskellige pakningsstørrelser.

Referencer

Eksterne henvisninger 

Chokolade
Mars Incorporated
Etableret i 1951
Trægulve

Trægulve laves i mange forskellige typer og sorter. Der findes et utal af varianter - lamelopbygget parket, massiv gulve osv.
Fordele og ulemper svinger alt efter temperament på blandt andet rengøring og vedligehold, samt størrelser på familie og rum. De mest udbredt træsorter i norden er eg og ask som også er det mest anvendte træ indenfor gulve. Parket (lamelopbygget) gulve har mange fordele frem for massiv gulve som ligger i den noget dyre ende af pris skalaen. 

Et traditionelt trægulv af lange parallelt liggende planker kaldes et plankegulv. Er det af mindre stave, kaldes det et parketgulv. Stavene kan lægges i forskellige mønstre: sildeben eller mosaik. I dag købes planker og stave typisk med fer og not i både sider og ender, så de kan lægges uden at fastgøres til underlaget. Planker lagt med en gummifuger kaldes skibsplanker.

Vedligehold

Lakerede parketgulve er nemme at rengøre da træet er lukket ind bag lakken, dette gør at træet ikke udtørre og tager imod skidt og væske så nemt som et olieret gulv som kræver mere opmærksomhed.

Overflader

Trægulve fås med forskellig overflade behandlinger, her iblandt de mest brugte i Danmark kan nævnes - Lak, uv-oil samt natur oil.

Bredde på massive planker

Massive gulve er mere modtagelige, imod de kraftige udsvingninger i fugt, vi har imellem sommer og vinter. Derfor anbefales det ikke, at de massive gulvbrædder overstiger 16 cm i bredden, da der vil opstå mellemrum imellem gulvplankerne alt efter årstiden, gulvet vil normalt trække sig sammen om vinteren og udvide sig igen om sommeren, fugestørrelsen afhænger af gulvplankens bredde.

Eksterne kilder/henvisninger 

Gulv vejledning.

Pleje af massiv gulve.
Anbefalet bredde på massive gulve. 
Gulve
Gulvbelægning
Husby Klit

Husby Klit  er en  ca. 14 km lang klitrække med op til 24 meter høje klitter ud til  Vesterhavet. Den går fra den delvis tørlagte Vest Stadil Fjord mod syd og til i nærheden af Nissum Fjord mod nord. Området ligger i Holstebro og Ringkøbing-Skjern Kommuner.  

Husby Klit bestod tidligere af flere rækker af klitter mellem havet og fjorden, men havet har i de senere år nedbrudt kysten, så det har været nødvendigt at bygge et sikringsdige i beton, for at sikre området mod stormfloder. Diget er dækket af sand og tilplantet med marehalm, så det kun er  formen der indikerer at det er menneskeskabt. Lige bag selve klitområdet mod nord finder man Husby Klitplantage.

Fredninger
Bag klitter og dige ligger en række firlængede stråtækte gårde, hvoraf flere er fredede, og  en af gårdene,  Strandgården er indrettet som egnsmuseum.

Husby Klit er udpeget habitatområde (H197) og Natura 2000 (Natura 2000-område nr. 74 Husby Klit).
I området findes to naturfredede arealer. Det drejer sig om et areal ved Vedersø Klit, og et areal længere mod nord, som er fredet på grund af det smukke og uberørte klitlandskab, hvor der er nem adgang til havet. Fredningen mod nord, der omfatter cirka 559 ha, blev gennemført i 1974 i sammenhæng med fredningen af Vest Stadil Fjord.

Referencer 

Lokaliteter i Ringkøbing-Skjern Kommune
Lokaliteter i Holstebro Kommune
Fredede arealer i Danmark
Munkebjergskolen

Munkebjergskolen er en folkeskole beliggende i kvarteret Munkebjerg i Odense. Skolen udmærker sig bl.a. ved at lægge hus til Munkebjergskolens Observatorium, der er Odenses eneste observatorium.

Munkebjergskolens Observatorium 
Munkebjergskolens Observatorium er en indbygget del af Munkebjergskolen. Det blev indviet d. 6. december 1934 et halvt år efter indvielsen af selve Munkebjergskolen d. 14. april samme år.
Observatoriet fik et kommunalt driftstilskud indtil april 2014, hvor det derfor måtte lukke, men grundet fortsat interesse gik driften over til Foreningen Munkebjergskolens Observatorium, der blev oprettet d. 18. juni 2014. Observatoriet genåbnede d. 6. december 2014.

Kildehenvisninger

Eksterne henvisninger 
 Munkebjergskolens hjemmeside 
 Munkebjergskolens Observatorium
 Anmeldelse af observatoriet i This is Odense

Etableret i 1934
Folkeskoler i Odense Kommune
Observatorier i Danmark
Jesus i Getsemane

Jesus i Getsemane er et altermaleri af Carl Bloch fra 1879 i Skt. Hans Kirke i Odense. Motivet gengiver Jesus' bøn i Getsemane Skærtorsdag:

Oplyst af en kraftig lyskilde ses Jesus knælende på jorden, hvor han trøstes af en hvidklædt engel. I baggrunden, som henligger i nattemørke, ses et udgået træ. I maleriets højre side anes fremkomsten af en menneskemængde med fakler, varslende hændelserne på Langfredag. Maleriet indsattes i 1879 i storfeltet i Skt. Hans Kirkes altertavle. Her erstattede det kirkens tidligere altermaleri med motiv af Nadveren, udført af Hans Poulsen i 1717. Selve altertavlen er fra 1717 og udført af billedhuggeren Michael Tuisch. I altertavlens cirkulære topstykke ses fortsat Hans Poulsens maleri med motiv af korsfæstelsen. Opsættelsen af Carl Blochs billede var et led i den hovedrestaurering, som Skt. Hans Kirke gennemgik i 1877-80. Maleriet i Skt. Hans Kirke er en spejlvendt og bearbejdet version af et af de i alt 23 malerier af Carl Bloch i Frederiksborg Slotskirke i Hillerød, som blev bestilt af brygger J.C. Jacobsen. 

Maleriet blev i 2010-2011 udlånt til en udstilling om Carl Bloch i Utah.

Kilder 
 Danmarks kirker, Skt. Hans Kirke, 1998-2001

Religiøs kunst
Tjenestebolig

En tjenestebolig eller embedsbolig er en bolig, som en ansat har kan bo i under ansættelsen og har pligt til at fraflytte ved ansættelsens ophør.

Til en stor del af Den danske Folkekirkes pastorater er der tilknyttet tjenesteboliger for præsten i en præstegård, hvor præsten har bopælspligt og betaler husleje og udgifter til varme til menighedsrådet.

Bolig
Byens Bro

Byens Bro er en bro i Odense for cyklister og fodgængere over jernbaneterrænet ved Odense Banegård. Den åbnede den 29. maj 2015. Den 135 meter lange bro strækker sig fra VUC i Kottesgade til Østre Stationsvej og løber over 15 jernbanespor. Fra broen er der adgang til tre af banegårdens perroner via trapper og elevatorer. Formålet med Byens Bro er at binde byen og havnen sammen for cyklister og fodgængere.

Arkitektfirmaet Gottlieb Paludan + Public Arkitekter vandt arkitektkonkurrencen i december 2012. Anita Jørgensen stod for den kunstneriske del. Den danske entreprenørvirksomhed Bladt Industries, vandt opgaven i et EU-udbud i december 2013. For at kunne rejse den 40 meter høje stålpylon ved Østre Stationsvej og anlægge broen støbte entreprenøren i alt cirka 3.400 tons beton og monterede cirka 435 tons stål.
Den 40 meter høje stålpylon er dog fyldt med fejl, men det vil Bladt Industries ikke erkende.

Navnet Byens Bro 
Navnet på broen blev offentliggjort den 29. januar 2015 efter en konkurrence, hvor 1.300 personer deltog, og som blev vundet af Povl Edvard Hansen.

Dommerkomité 
 Jane Jegind (formand), By- og Kulturrådmand
 Anders W. Berthelsen, By- og Kulturudvalget
 Jørgen Volmer, redaktør på Fyens Stiftstidende
 Mads Damsbo, direktør for Brandts
 Birgitte Dyreborg, formand for Cityforeningen
 Hans Christian Drescher, viceforstander på VUC Fyn
 Kirsten Mærsk, direktør Nordatlantisk Hus
 Karen Nielsen, VIVA / Steen & Strøm
 Anja Følleslev, daglig leder af Studenterhuset
 Karin Fynbo, lokalt medlem fra Dansk Cyklist Forbund
 Benjamin Byg - elevrådsformand Odense Katedralskole

Kilder 

Bygninger, konstruktioner og anlæg i Odense
Broer i Danmark
Transport i Odense
Etableret i 2015
Vintapperstræde

Vintapperstræde er en ca. 100 meter lang gade, der ligger i Odense. Det er en sidegade til Vestergade. Gaden blev åbnet den 15. november 1977 og navngivet efter Marinus Lytjens Vinhandel i Slotsgade, som strædet egentlig er en baggård til.

Det er en gade med mange barer og restauranter, og den er ofte tæt befærdet om aftenen af gæster, der benytter sig af de mange tilbud, der er at finde der.

Kilder
 Vintapperstræde hos Om Odense

Gader i Odense
Kunstbygningen Filosoffen

Kunstbygningen Filosoffen er et kunst- og kultursted i Odense, som udover udstillingslokaler og café, også indeholder billetsalget til Odense Aafart.
Bygningen ligger ved Munkemose lige ud til Odense Å og har efter ombygning i 2014 også en åben forplads med udeservering.

I 1982 blev bygningen overdraget til Odense Kommune.

Bygningen 
Den første udstillingsbygning på stedet blev bygget i 1933 af foreningen Fynske Kunstnere. Bygningen blev finansieret via midler fra fonde, mens grunden blev stillet til rådighed af Odense Kommune.

I 1989 blev der udskrevet en arkitektkonkurrence om at bygge ny kunstbygning. Konkurrencen blev vundet at arkitekt Hanne Kjærholm og bygningen stod klar til indvielse i 1994. I 2014 blev bygningen udbygget og udvidet efter arkitektforslag af Erik Brandt Dam.
Byggerieret og udvidelse blev i 1995 og 2015 præmieret af Odense Kommune for godt og smukt nybyggeri.

Eksterne henvisninger 
 Filosoffens website

Etableret i 1933
Fredede bygninger, konstruktioner og anlæg i Odense Kommune
Kultur i Odense
Kunsthaller i Danmark
Preben Haarup

Preben Haarup (født 1967 i Silkeborg) er en dansk forfatter, som i 2003 debuterede med ungdomsromanen Laudrup af Kosova. 

Preben Haarup blev handelsstudent fra Silkeborg Business College i 1985, og efter en lang, omflakkende periode, hvor han rejste i Burma, Thailand og Indonesien, var på højskole i Danebod, EDB-skole i Aalborg og Hærens Kampskole i Oksbøl og arbejdede blandt andet som ølkusk, programmør og blackjackdealer, begyndte han på Danmarks Medie- og Journalisthøjskole, hvorfra han dimitterede som journalist i 2003.

Bibliografi 
 Ræven, 2020
 Druk, 2019
 Dine øjne tåler ikke synet, roman, 2016
 Made in Cuba, roman, 2011
 Somas og Thomas, roman, 2004
 Laudrup af Kosova, roman, 2003

Eksterne henvisninger 
 Officiel hjemmeside
 Preben Haarup på Litteratursiden.dk

Romanforfattere fra Danmark
Børnebogsforfattere fra Danmark
Dansksprogede forfattere fra Danmark
Mandlige forfattere i det 21. århundrede
Brønderslev Psykiatriske Sygehus

Brønderslev Psykiatriske Sygehus er et psykiatrisk hospital ca. 1 km nord for Brønderslev, Nordjylland. Hospitalet drives af Region Nordjylland.

Hospitalet har i dag 6 afdelinger. N7 er primært beliggende som en underafdeling i Frederikshavn, hvor de andre 5 er i Brønderslev. Afdelinger er benævnt N2 - N7, N1, et tidligere sengeafsnit, lukkede 1. januar 2016.

Sengeafsnit N2 
Patienter, der indlægges på Sengeafsnit N2, er voksne fra 18 år, der har en skizofreni-lidelse eller en anden sygdom med psykose.

Sengeafsnit N3 
Patienter, der indlægges på Sengeafsnit N3 har forskellige psykiske sygdomme. De fleste har det, der kaldes affektive lidelser - det vil sige sygdomme som depression, mani eller bipolar lidelse.

Ældrepsykiatrisk Sengeafsnit N4 
N4 er et specialiseret sengeafsnit for ældre borgere med forskellige psykiske sygdomme. Mange af patienterne har en demenssygdom med psykiatriske komplikationer (fx hallucinationer eller vrangforestillinger.)

Intensivt Sengeafsnit N5 
Patienter, der indlægges på Sengeafsnit N5 har forskellige psykiske sygdomme, ofte skizofreni eller andre sygdomme med psykose. Nogle af patienterne har desuden en behandlingsdom og/eller et misbrug.

Intensivt Sengeafsnit N6 
Intensivt Sengeafsnit N6 modtager patienter, der på grund af akut forværring af deres psykiske sygdom, har brug for en indlæggelse på et lukket afsnit. Patienterne kan have forskellige sygdomme som bi-polar lidelse.

Se også 
 Sygehus Vendsyssel, Brønderslev

Psykiatriske hospitaler i Danmark
Psykiatriske Sygehus
Svartevatn-magasinet

Svartevatn-magasinet er et norsk vandreservoir, der ligger på grænsen mellem Rogaland og Agder fylker. Opdæmningen har ført til at de tidligere søer Ytre Storevatnet, Hyttevatn, Store og Litla Auravatnet, Lonevatnet, Svodhellervatnet samt Svartevatn er flydt sammen til ét stort reservoir.

Søen er reservoir for Duge Kraftværk og reguleres med 119 m mellem højeste og laveste vandstand.

Referencer 

Søer i Rogaland
Søer i Agder
You Know Who (album)

You Know Who er den danske popgruppe You Know Whos debutalbum fra 1997. Albummet solgte 30.000 eksemplarer.

You Know Who indeholdt singlerne "Guantanamera" og "The Greatest Gift". Førstnævnte toppede Tjeklisten som #6 og tilbragte syv uger på listen og nåede #2 på samme liste, og var på denne i ni uger. "Love Takes Two" nåede også #2 og var på Tjeklisten i ti uger.

Spor 
 "Good & Evil" - 4:12
 "It's Not Too Late" - 3:59
 "The Greatest Gift" - 3:55
 "Find Her" - 4:34
 "Masquerade" - 4:30
 "Why Didn't You Listen" - 4:26
 "Two Wrongs (...Can't Make A Right)" - 3:54
 "Mission Of Love" - 3:55
 "Love Takes Two" - 5:33
 "Spooky" - 3:46
 "Guantanamera" - 3:54

Referencer 

Album fra Danmark
Album fra 1997